Χαλβάς σιμιγδαλένιος δίχρωμος, με σοκολάτα
Ο Δημήτρης Μακρυνιώτης εμπνέεται από την ελληνική ταβέρνα και δημιουργεί έναν χαλβά, που όμοιό του δεν έχετε δοκιμάσει. Φτιάξτε τον και απολαύστε τον με ελληνικό καφέ.
500 γρ. ζάχαρη λευκή, κρυσταλλική, 400 γρ. σιμιγδάλι ψιλό, 200 ml ελαιόλαδο, 1 κουτ. γλυκού κανέλα, ξύσμα από 2 πορτοκάλια, 150 γρ. κουβερτούρα με 55% κακάο, σπασμένη σε μικρά κομμάτια
Για τον δίχρωμο σιμιγδαλένιο χαλβά με σοκολάτα ξεκινάμε και σε μια μέτρια κατσαρόλα ρίχνουμε 700 ml νερό με τη ζάχαρη και τα ζεσταίνουμε σε δυνατή φωτιά μέχρι να πάρουν βράση.Σβήνουμε το μάτι της κουζίνας και διατηρούμε το σιρόπι καυτό.Σε άλλη κατσαρόλα ζεσταίνουμε το λάδι σε μέτρια προς δυνατή φωτιά μέχρι να ζεσταθεί αρκετά, αλλά χωρίς να το αφήσουμε να κάψει.Προσθέτουμε το σιμιγδάλι μεμιάς και ανακατεύουμε ασταμάτητα για 4-5 λεπτά με ξύλινη κουτάλα ή μέχρι το σιμιγδάλι να πάρει ένα ξανθό σκούρο χρώμα και να σκορπίσει ωραίο, «καβουρδιστό» άρωμα.Το πόσο θα το καβουρδίσουμε εξαρτάται από τα γούστα μας: αν θέλουμε, το αφήνουμε για περισσότερα λεπτά (με προσοχή για να μην καεί και πικρίσει) ή, αντίθετα, το καβουρδίζουμε ελάχιστα, πριν πάρει χρώμα.Φέρνουμε κοντά μας το κατσαρολάκι με το καυτό σιρόπι και με μια κουτάλα ρίχνουμε όλο το σιρόπι στο σιμιγδάλι, σε δόσεις πολύ προσεκτικά, γιατί αρχικά το μείγμα κοχλάζει έντονα και βγάζει καυτό ατμό.Ανακατεύουμε ασταμάτητα.Συνεχίζουμε το βράσιμο του χαλβά σε μέτρια φωτιά, ανακατεύοντας συνεχώς, μέχρι ο χαλβάς να αρχίσει να κοχλάζει.Αποσύρουμε από τη φωτιά, προσθέτουμε την κανέλα και το ξύσμα και ανακατεύουμε.Μοιράζουμε αμέσως τον μισό χαλβά σε  6-8 ατομικά φορμάκια της επιλογής μας, φτάνοντας μέχρι τη μέση τους.Στον υπόλοιπο χαλβά που έμεινε στην κατσαρόλα ρίχνουμε την κουβερτούρα και ανακατεύουμε μέχρι να λιώσει και να φτιάξουμε έναν ομοιόμορφο σοκολατένιο χαλβά.Απογεμίζουμε τα φορμάκια με τον σοκολατένιο χαλβά και αφήνουμε κατά μέρος για 1 ώρα, μέχρι το γλυκό να κρυώσει και να σφίξει.
Ζάχαρη,Κακάο,Σιμιγδάλι,Καθαρά Δευτέρα